Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Inklusio eta Gaikuntza Digitalaren 2021-2025 aldiko Planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, galdera hauek aurkezten dizkio Unibertsitateko, Berrikuntzako eta Eraldaketa Digitaleko kontseilariari, idatziz erantzun ditzan:

Nafarroako Gobernuak 2021eko irailean Inklusio eta Gaikuntza Digitalaren 2021-2025 aldiko Plana aurkeztu zuen, 28 ekimen garatzeko 30 milioi euroko inbertsioa zekarrena.

1. 2022rako aurreikusitako 28 ekimenetako bakoitzaren betearazpen teknikoa eta aurrekontukoa (bakoitzari dagokion partida zehaztuta, bai eta hasierako aurreikuspen ekonomikoa ere).

2. Ekimen bakoitzeko parte-hartzaileen kopuruaren xehakatzea (halakorik dagokionean), sexuaren, adinaren eta ekimena gauzatu den tokiaren arabera.

Iruñean, 2022ko abenduaren 27an

Foru parlamentaria: Ángel Ansa Echegaray